recursal/SuperWikiNEXT-32B huggingface dataset:
**பரத லீலை** (*Bharata Lila*) என்பது ஒடிசாவின் கஞ்சாம் மாவட்டத்தின் நாடகக்கொட்டகைகளில் நிகழ்த்தப்படும் நிகழ்த்து கலை வடிவமாகும். கதை மகாபாரதத்தின் கதாபாத்திரங்களை அடிப்படையாகக் கொண்டது. எனவே இதற்கு பரத லீலை எனப் பெயர். அர்ச்சுனனின் காவலாளியான *துவாரியின்* முக்கியத்துவத்தின் காரணமாக, இது *துவாரி நாடகம்* அல்லது *துவாரி லல்லா* என்றும் அழைக்கப்படுகிறது. அர்ச்சுனன் & சுபத்திரையின் காதலே கதையின் மையப் புள்ளி எனவே இது *சுபத்ராகரணம்* என்றும் அழைக்கப்படுகிறது. கஞ்சாம் தவிர, மேற்கு ஒடிசாவின் சில பகுதிகளிலும் இது நிகழ்த்தப்படுகிறது. பாரம்பரிய கதைக்களத்திற்குள் நகைச்சுவையை திறம்பட பயன்படுத்தியதற்காக இந்த நாடகம் அறியப்படுகிறது. 21 ஆம் நூற்றாண்டில் பரத லீலையின் வழக்கமான நிகழ்ச்சி சுமார் 10-12 மணி நேரம் நீடிக்கும். கடந்த நூற்றாண்டில் நிகழ்ச்சிகள் தொடர்ச்சியாக இரண்டு நாட்கள் நீடிக்கும். *பாடி* என்பது ஒடிசாவின் பாரம்பரிய கலைகளில் ஒரு முறையாகும், அங்கு எதிரிகள் ஒருவருக்கொருவர் போட்டியிடுகிறார்கள். நகர்ப்புற அமைப்புகளில், நேரமின்மை காரணமாக பரத லீலை நிகழ்ச்சிகள் வழக்கமாக 2-3 மணிநேரங்களுக்கு சுருக்கப்படுகின்றன.

வடிவம்
------

கதைக்களம் கவிஞர் தீனபந்து தாசர் எழுதிய ஒடியா கவிதையை அடிப்படையாகக் கொண்டது, பெரும்பாலும் ஒடிசி இசையின் சந்த வடிவத்தில். நாடகத்தின் தீனபந்துவின் பதிப்பு 19 ஆம் நூற்றாண்டில் எழுதப்பட்டாலும், நாடகத்தின் பழைய வடிவங்கள் அவருக்கு முன்பே வழக்கத்தில் இருந்தன. சரளா தாசரின் 15 ஆம் நூற்றாண்டு ஒடிய மகாபாரதம் மற்றும் உபேந்திர பாஞ்சாவின் அலங்காரமான காவியமான சுபத்ரா பரிணயத்தில் இந்த பொருள் விரிவாகக் கையாளப்பட்டுள்ளது. மகாபாரத அத்தியாயத்தின் இந்த மறுபரிசீலனைகளிலிருந்து தீனபந்துவின் கதை பெரிதும் பெறப்பட்டது. இடைக்கால ஒடியா இலக்கியம், கவிஞர்களான தினகிருஷ்ண தாசர், கவி சாம்ராட் உபேந்திர பாஞ்சா, கவிசுர்ஜ்ய பலதேவ ரதா, கோபாலகிருஷ்ண பட்டநாயகா ஆகியோரின் ஒடிசி பாடல்களும் பொருத்தமான சூழ்நிலைகளில் பயன்படுத்தப்படுகின்றன. பாரம்பரிய ஒடிசி இசையானது இடையிடையே நாட்டுப்புற இசையுடன் சுதந்திரமாக குறுக்கிடுகிறது. பரத லீலையின் கதாபாத்திரங்கள் அருச்சுனன், சுபத்திரை, மகாபாரதத்தில் வரும் சத்தியபாமா மற்றும் இதிகாசத்தில் இல்லாத ஒரு மையக் கதாபாத்திரமான *துவாரி*.  பரத லீலையின் குழுமமானது மர்தலா, கினி, ஜோதிநகரா, குடுகி மற்றும் ஆர்மோனியம் ஆகியவற்றைக் கொண்டுள்ளது.

மேற்கோள்கள்
-----------

1. ↑  Dash, Dhiren (1979). "Jatra: People's Theatre of Orissa". *Sangeet Natak: Journal of the Sangeet Natak Akademi*. 52: 11-26.
2. ↑  Ananda Lal (2004). *The Oxford Companion to Indian Theatre*. Oxford University Press. பன்னாட்டுத் தரப்புத்தக எண்:978-0-19-564446-3. .

வெளி இணைப்புகள்
---------------

* 

* பொதுவகத்தில் பரத லீலை தொடர்பாக ஊடகக் கோப்புகள் உள்ளன.
**நோ போர்டர் நெற்வேர்க்** அல்லது **எல்லைகள் இல்லா வலைப்பின்னல்** என்பது ஐரோப்பாவில் தளர்வாக பிணைக்கப்பட்ட தனித்தியங்கும் அமைப்புகள், குழுக்கள், தனிநபர்களைக் கொண்ட ஒரு வலைப்பின்னல் ஆகும். நகர்வுச் சுதந்திரத்தை இவர்கள் முழுமையாக ஆதரிக்கிறார்கள். மனிதக் குடிப்பெயர்தல்கள் தொடர்பான கட்டுப்பாடுகளை இவர்கள் எதிர்க்கிறார்கள். இந்த நோக்களுக்காக எதிர்ப்புப் போராட்டங்கள், நேரடி நடவடிக்கைகள் என்று பல்வேறு செயற்பாடுகளில் இவர்கள் ஈடுபடுகிறார்கள்.

ஐரோப்பாவில் இறுக்கப்பட்டு ஒருமுகப்படுத்தப்பட்டு வரும் குடிவரவுக் கொள்கையை எதிர்த்து இவர்கள் புலம்பெயர் தொழிலாளர்கள், அகதிகள், ஆதரவாளர்களைக் கொண்ட கூட்டமைப்புகளைக் கட்டமைக்க முயற்சி செய்கிறார்கள். "எல்லை இல்லை, தேசம் இல்லை, திருப்பி அனுப்புவதை நிறுத்து" ("No Border, No Nation, Stop Deportations!"), "யாரும் சட்டப்புறம்பானவர்கள் இல்லை ("No one is illegal"), "நகர்வுச் சுதந்திரம், குடியிருப்புச் சுதந்திரம், வருவதற்குச் உரிமை, வெளியேறுவதற்கு உரிமை, இருப்பதற்கு உரிமை"("Freedom of Movement, Freedom of Residence: Right to Come, Right to Go, Right to Stay!") ஆகியவை இவர்களின் கோசங்களில் சிலவாகும்.

வெளி இணைப்புகள்
---------------

* No Border Network
* No Borders Network UK
* Indymedia UK Migration Newswire
கோப்பரகேசரி இராஜேந்திரச்சோழன், பொ.உ. 1025 அலை கடல் கடந்து கடாரம், மாபப்பாளம், மானக்கவாரம், தலைத்தக்கோலம், இலாமுரிதேசம், இலங்காசோகம், மாயிருடிங்கம், மாதமாலிங்கம், வளைப்பந்தூரு, பண்ணை, மலையூர், ஸ்ரீவிஜயம், மேவிலிம்பாங்கம் முதலிய பல தேசங்கள் மீது படையெடுத்ததாகவும், சங்க்ரம விஜயோத்துங்கவர்மன் என்ற கடாரத்து அரசனை வென்றதாகவும் அவனது விரிவான மெய்கீர்த்தியும், திருவாலங்காட்டுப் பட்டயமும் எடுத்துக் கூறுகின்றன.

இராஜேந்திரச்சோழனின் இந்தப் படையெடுப்பை மையக் கருவாகக்கொண்டு எழுத்தாளர் மாயா அவர்கள் உருவாக்கிய சரித்திரப் புதினமே கடாரம் ஆகும்.

கதை சுருக்கம்
-------------

இராஜேந்திரனின் தந்தையான இராஜராஜசோழன், அவனது காலத்தில் கடாரத்து மன்னனின் வேண்டுகோளுக்கிணங்க நாகையில் விகாரையொன்று எழுப்ப ஆனைமங்கலம் என்ற சிற்றூரை மானியமாகத் தந்த விவரம் ஆனைமங்கலம் செப்பேட்டின் மூலம் அறியப்படும் சேதி. படையெடுப்பு நடந்த காலகட்டத்துக்கு சில காலம் முன்பு வரை நட்புறவில் இருந்த இரு தேசங்கள் திடீரென்று வைரிகளானது ஏன்?

கடல் கடந்து இராஜேந்திரன் படையெடுப்பு நடத்த சோழதேசத்தை விரிவு படுத்தும் நோக்கம் மட்டும் தான் காரணமா?

இத்தகைய கேள்விகள் சரித்திரம் விட்டுச்சென்ற புதிர்கள். இந்தப்புதிருக்கான விடை தேடுவதே இந்தப் புதினத்தின் நோக்கம். இராஜேந்திரன் படையெடுத்ததாகச் சொல்லும் தேசங்கள் யாவை, அவற்றின் அக்காலத்தைய அரசு எப்படி இருந்திருக்கக்கூடும், அக்காலகட்டத்தில் கடாரத்தைச் சார்ந்தும் - வைரியாகக்கொண்டும் இருந்த பிற தேசங்கள் எவை போன்றவற்றை ஆராய்ந்தும், படையெடுப்புக்கான காரணத்தைத் தேடும் முயற்சியாகவும் இந்தப்புதினம் அமைந்துள்ளது.

இராஜேந்திரச்சோழனின் மெய்கீர்த்தியில் வரும்

"அலைகடல் நடுவே பல கலம் செலுத்தி" என்ற வாசகத்தை விவரித்து கடாரங்கொண்டான் என்ற இராஜேந்திரனின் பெயர்களுள் ஒன்றுக்குக் காரணக்கதை சொல்லும் இப்புதினம் இரு தேசங்களுக்கு மத்தியில் போர் மூளப் பெரும் காரணமாக விளங்கும் முக்கியமானதோர் கூற்றையும் வெளிக்கொணர தலைப்படுகிறது.

தற்போதைய கம்போடியா முதல் தாய்லாந்து, மலேசியா, இந்தோனேசியா, சீனம் என்று விரியும் கதையின் களம் அதற்கான நேரடிக் களஆய்வை பின்புலமாகக் கொண்டு சிவக்கிரக ஆலயம் (candi prambanan), prasat preah vihar, lembah bujang போன்ற சரித்திரத்தளங்களை வாசகர்களின் மனக்கண்ணில் நிறுத்துகிறது. அக்காலத்தைய வாணிபச்சூழலை விளக்குவதோடு நானாதேசி வணிகர்கள் போன்ற தமிழகத்து வணிகக்குழுக்கள் கடல்கடந்தும் சாதித்த பெருமைகள் பலவற்றையும் விவரிக்கிறது.

கம்போடிய மன்னன் சூரியவர்மன், கடாரத்தரையன் சங்கரமவிஜயோத்துங்கன், சாவகப்புகழ் ஏர்லங்கன், இராஜேந்திரச்சோழன் அவர் தம் மக்கள், தளபதிகள், நமது பொன்னியின் செல்வன் புகழ் வந்தியத்தேவன் போன்ற சரித்திர நாயகர்கள் இக்கதையில் வலம் வரக்காணலாம்.

வெளி இணைப்புகள்
---------------
**நொண்டிச்சிந்து** அல்லது **நொண்டி நாடகம்** என்பது சிந்து என்ற தமிழ்ச் சிற்றிலக்கிய வகைகளுள் ஒன்றாகும். சிந்து வகைப்பாக்கள் இசைத்தற்கென்றே உருவாக்கப்பட்டமையாகும். உடல் ஊனமுற்ற காலை இழந்த நாயகன் மேடையில் தோன்றுவதால் இது **ஒற்றைக்கால் நாடகம்** என்றும் அழைக்கப்படுகிறது.

கிபி பதினேழாம் நூற்றாண்டில் தோன்றிய இவ்வகை நாடகங்கள் சாதாரண பொதுமக்கள் காணும் வண்ணம் மேடையில் நடத்தப்பட்டன; பார்வையாளர்களுக்கு அறவொழுக்கத்தை அறிவுறுத்தின. இந்நாடகங்களின் கதை அமைப்பு நாயகன் தனது பழைய வாழ்வை நினைவு கூறுவது போல அமைந்திருக்கும். அவன் வாழ்வில் பொருளை இழந்து தவறிழைக்கத் தொடங்குவான். குதிரை திருடி அகப்பட்டு காலை இழந்து ஊனமுறுவான். பின் மனம் திருந்தி கடவுளை வழிபடுவான். அதன் பலனாக இழந்த கால்களை மீண்டும் பெறுவான். இவ்வகை நாடகங்கள் பொதுமக்கள் பார்த்து இன்புறும் வண்ணம் எளிய நடையும் நையாண்டியும் கொண்டு எழுதப்பட்டன. இந்த நாடகத்தில் நடிக்கக்கூடிய கலைஞர் ஒருவரே. துணைப்பாத்திரங்கள் ஏதும் இல்லை.

இலக்கணம்
--------

அளவொத்த இரண்டடிகளால் நடைபெறும் பாடல்கள் சிந்துப்பா என்று கூறப்படும் வகையைச் சேருமென்று சொல்வார்கள். 

நொண்டிச் சிந்தில் வரும் தனிச் சொற்கள் மூவசைக்கு மிகாமல் வருதல் பெரும்பான்மை. நாலசைத் தனிச்சொல்லும் அருகி வரும்.

எடுத்துக்காட்டு
---------------

உண்டான ஆத்தியெல்லாம் - வீட்டில்
உடைமை கடமைகளும் உடன்எடுத்துக்
கொண்டாடிக் கொண்டெழுந்தேன் - பாதை
கூடித்தென் பூமியை நாடிச் சென்றேன்.
  

சென்றேன் தலங்களெல்லாம் - பின்னர்ச்
சிதம்பரத் தையர் பதம்பெறநான்
நின்றேன் புலியூரில் - தொண்டர்
நேசிக்கும் சந்நிதி வாசல் வந்தேன். -- (திரு.நொ.நா.பக்.34, 35)

நொண்டி நாடகங்கள்
----------------

* சீதக்காதி நொண்டி நாடகம்
* திருச்செந்தூர் நொண்டி நாடகம்
* சாத்தூர் அய்யன் நொண்டி நாடகம்
* திருவிடைமருதூர் நொண்டி நாடகம்
* ஞான நொண்டி நாடகம்
* திருக்கச்சூர் நொண்டி நாடகம்
* ஐயனார் நொண்டி நாடகம்
* கள்வன் நொண்டிச் சிந்து
* பெருமான் நொண்டி நாடகம்
* திருவனந்தபுரம் நொண்டி நாடகம்
* யானைமேலழகர் நொட்டிச்சிந்து

உசாத்துணை
---------

1. ↑  இடைமருதூர் கி. மஞ்சுளா, அனந்தபாரதியின் நொண்டி நாடகம்! 20 மார்ச், 2016 தினமணி
2. ↑

* தமிழ் இணைய கல்விக்கழகப் பாடம்
* கமில் சுவலபில் (1974). *Tamil Literature*. Otto Harrassowitz Verlag. பக். 224–. பன்னாட்டுத் தரப்புத்தக எண்:978-3-447-01582-0.. பார்த்த நாள்: 25 January 2013.
கணிதத்தில் சிக்கலெண் உறுப்புகள் கொண்ட ஒரு சதுர அணியின் இணை இடமாற்று அணி மூல அணியின் நேர்மாறுக்குச் சமமாக இருந்தால், அச்சதுர அணியானது **அலகுநிலை அணி** (*unitary matrix*)எனப்படும். 

*U* என்பது அலகுநிலை அணி எனில்:
{\displaystyle U^{\*}U=UU^{\*}=I.} *U* அணியின் இணை இடமாற்று அணி, *U*∗, *I* முற்றொருமை அணி.
அதாவது,
{\displaystyle U^{\*}=U^{-1}.} *U* அணியின் நேர்மாற்று அணி *U*-1
சிக்கலெண்களில் அமைந்த அலகுநிலை அணிக்கு ஒத்ததாக மெய்யெண்களில் உள்ளது செங்குத்து அணி ஆகும்.

*n* ஒரு எதிரிலா முழு எண் எனில், *n* x *n* அலகுநிலை அணிகளின் கணம் அணிப்பெருக்கலுடன் ஒரு குலமாகும். இக்குலம் அலகுநிலைக் குலம் என அழைக்கப்படுகிறது. அலகுநிலைக் குலத்தின் குறியீடு U(*n*).

இரு அலகுநிலை அணிகளின் சராசரி அலகு யூக்ளிடிய நெறிமம் கொண்ட ஒரு சதுர அணியாகும்.

மேற்கோள்கள்
-----------

1. ↑  Li, Chi-Kwong; Poon, Edward (2002). "Additive Decomposition of Real Matrices". *Linear and Multilinear Algebra* **50** (4): 321–326. doi:10.1080/03081080290025507.

* Weisstein, Eric W. "Unitary Matrix", *MathWorld*.

வெளியிணைப்புகள்
---------------

* Unitary matrix Encyclopedia of Mathematics
**பார்ஸ்** எனப்படுவது நகர்பேசிகளுக்கான செயலிகளை எழுதும்போது பயனர் தரவுகள் மற்றும் ஏனைய தகவல்களைச் சேமித்து வைக்க உதவும் ஒரு வகை வழங்கித் தொழிநுட்பத்தை வழங்கும் ஒரு இணைய சேவையாகும். இந்தச்சேவை ஒரு மேகக் கணிமை சார்ந்தே இயங்குகின்றது. பார்ஸ் அப்பிள் ஐஓஎஸ், மக் ஓஎஸ், ஆண்ட்ராய்டு, வின்டோஸ் 8, வின்டோஸ் நகர்பேசி 8 ஆகிய இயங்கு தளங்களை ஆதரிக்கின்றது. இந்த இயங்குதளங்களிற்கு எழுதப்படும் செயிலிகளுக்கான தரவுச் சேமிப்பகமாக பார்ஸ் செயற்படக்கூடியது. பேஸ்புக் நிறுவனம் பாஸ் நிறுவனத்தை வாங்கியதன் மூலம், பார்ஸ் நிறுவனமானது தற்பொழுது பேஸ்புக் நிறுவனத்தின் ஒரு அங்கமாகியுள்ளது.

சிறப்பியல்புகள்
---------------

* வினைத்திறனான தரவுத்தளம்
* செயலிக்கும் தரவுத்தளத்திற்கும் இடையிலான வியாபார தர்க்க விதிகளை நிர்ணயிக்ககூடியமை
* சமூக வலைத்தளங்களுக்கான இணைப்பு
* Push முறையிலான செயதிகளை அனுப்பக்கூடிய செயற்றிறன்

பார்ஸ் சேவையானது நகர்பேசி செயலிகளை வடிவமைப்போர், தரவதுத்தளம் மற்றும் வழங்கி உட்கட்டுமானங்களை சரியாக அமைத்துக்கொள்வதில் நேரம் விரையம் செய்யாமல் செயலிகளை எழுதுவதில் கவனம்செலுத்த உதவுவதாகக்கூறுகின்றது. பார்ஸ் வழங்கும் தரவுத்தளத்தில் படிமங்கள் முதல் சாதாரண எழுத்துக்கள் வரை சேமித்துக்கொள்ளலாம்.

சமூக வலைத்தங்களின் நுழைவு அடையாளத்துடன் பயனர்கள் செயலிகளில் புகுபதிகை செய்யக்கூடிய செயற்பாட்டை பார்ஸ் இலகுவாக்கியுள்ளது. அத்துடன் உள்ளமைந்த பயனர் கணக்கு உருவாக்கம், கடவுச் சொல் மாற்றம் போன்ற செயற்பாடுகளை இயல்பிருப்பாகவே பார்ஸ் வழங்கிகள் கொண்டுள்ளன. இவை செயலிகள் எழுதும் நேரத்தைக் கணிசமாகக் குறைக்கும் என்று கூறப்படுகின்றது.

கட்டண விபரம்
------------

பார்ஸ் சேவை ஆரம்பநிலை செயலிகளுக்கு இலவசமாக வழங்கப்பட்டாலும், வழங்கப்பட்ட இலவச பங்கு முடிவடைந்ததும் பணம் செலுத்தி அடுத்த பொதிக்குச் செல்லவேண்டிய நிர்பந்தம் ஏற்படாலாம். தற்போது மூன்று வகையான பொதிகளை பார்ஸ் வழங்குகின்றது.

### இலவசம்

இந்தப் பொதிக்கான ஆரம்பக்கட்டனம் இலவசமாகும். அத்துடன் செயலிகளில் இருந்து மாதம் ஒன்றிற்கு ஒரு மில்லியன் கோரிக்கைகளை பார்ஸ் வழங்கிகளுக்கு அனுப்பமுடியும். மேலும் ஒரு மில்லியன் Push செய்திகளையும் வழங்கியில் இருந்து செயலிகளுக்கு அனுப்ப முடியும். 20 செக்கனுக்குள் செயலியில் இருந்து வழங்கிக்கு வந்த கோரிக்கை நிறைவேறாது விட்டால் தானியங்கிமுறையில் கோரிக்கை மறுக்கப்படும்.

### ப்ரோ

இது கட்டனம் செலுத்தப்படவேண்டிய பொதியாகும். இதற்கு மாதம் 199 அமெரிக்க டாலர்கள் அறவிடப்படுகின்றன.அத்துடன் செயலிகளில் இருந்து மாதம் ஒன்றிற்கு 15 மில்லியன் கோரிக்கைகளை பார்ஸ் வழங்கிகளுக்கு அனுப்பமுடியும். மேலும் ஐந்து மில்லியன் Push செய்திகளையும் வழங்கியில் இருந்து செயலிகளுக்கு அனுப்ப முடியும். 40 செக்கனுக்குள் செயலியில் இருந்து வழங்கிக்கு வந்த கோரிக்கை நிறைவேறாது விட்டால் தானியங்கிமுறையில் கோரிக்கை மறுக்கப்படும். இலவச பொதிக்கு மேலதிகமாக பல மென்பொருள் வல்லுனர்களை செயற்றிட்டத்தில் இணைத்தல், கூடிய பாதுகாப்பு போன்ற சேவைகளை இந்தப்பொதி பெற்றுக்கொள்கின்றது.

### என்டபிரைஸ்

இது பெருமெடுப்பில் வழங்கியைப் பாவிக்கும் செயலிகளுக்காக வடிவமைக்கப்பட்ட ஒரு பொதியாகும். இந்தப்பொதிக்கான கட்டனம் பொதுவில் அறிவிக்கப்படாதுவிட்டாலும், பயனரது தேவைகளுக்கு ஏற்ப மாற்றியமைக்கப்பட்ட கட்டணங்கள் பயனரிடம் இருந்து அறவிடப்படம். இலவசம் மற்றும் ப்ரோ வில் இல்லாத மேலும் பல சேவைகளை இந்த பொதியை வைத்திருப்பவர்கள் பெற்றுக்கொள்வர்.

உசாத்துணை
---------

1. ↑  Welcoming Parse to Facebook
2. ↑  Facebook Buys Parse To Offer Mobile Development Tools As Its First Paid B2B Service
3. ↑  பார்ஸ்பற்றிய அறிமுகம்
4. ↑  பார்ஸ் தரவுத்தளம்
5. ↑  சமூகவலைத்தளங்களுடன் பார்ஸ்
6. ↑  பார்ஸ் கட்டன விபரம்
**நொய்டா துடுப்பாட்ட அரங்கம்** *(Noida Cricket Stadium)* இந்தியாவின் உத்தரப்பிரதேச மாநிலத்திலுள்ள நொய்டா நகரத்தில் அமைந்துள்ளது. இதை நொய்டா விளையாட்டரங்க வளாகம் என்ற பெயராலும் அழைக்கிறார்கள். நொய்டா பிரிவு 21 ஏ என்ற முகவரியில் இவ்வரங்கம் அமைந்துள்ளது. 2017 ஆம் ஆண்டு ஏப்ரல் மாத நிலவரப்படி, விளையாடும் இடம் மற்றும் அரங்கத்திற்கான உட்காருமிடங்கள் கட்டப்பட்டிருந்தன. இருக்கை மற்றும் ஊடக வசதிகள் நிறைவடையும் நிலையில் இருந்தன. 
நொய்டா துடுப்பாட்ட அரங்கில் பல்வேறு உள்ளூர் மற்றும் பெறுநிறுவனங்களின் போட்டிகள் நடந்துள்ளன. நொய்டா துடுப்பாட்ட ஆணையம் விரைவில் முதல் தர விளையாட்டுப் போட்டிகளை நடத்த உள்ளது. முன்னாள் இந்திய துடுப்பாட்ட வீரர் மதன் லால் இம் மைதானத்தின் ஆலோசகராக செயல்பட்டு வருகிறார். 2012 ஆம் ஆண்டு நொய்டா விளையாட்டரங்கை மேம்படுத்த ஆணையம் முடிவு செய்து 2013 ஆம் ஆண்டில் பணிகள் தொடங்கின.  2016 ஆம் ஆண்டு மார்ச் இறுதிக்குள் பணிகளை முடிப்பதாக உறுதியளிக்கப்பட்டது. ஆனால் 2020 ஆம் ஆண்டு இறுதியில் முடிவடையும் என்று எதிர்நோக்கப்படுகிறது.

மேற்கோள்கள்
-----------

1. ↑  "Noida hopes to hold IPL matches at stadium" (in en). 5 April 2016.. பார்த்த நாள்: 25 April 2017.
2. ↑  "Madan Lal: Sports infrastructure great in Noida, want to bring IPL here". *The Times of India*. 25 April 2017 அன்று பார்க்கப்பட்டது.
**மவுரீன் இ. இராய்மோ** (Maureen E. Raymo) ஓர் அமெரிக்கத் தொல் புவி தட்பவெப்ப நிலையியலாளரும் கடல்சார் புவியியலாளரும் ஆவார்.

வாழ்க்கைப்பணி
-------------

**மவுரீன் இராய்மோ** ஓர் இலாமண்ட் ஆய்வுப் பேராசிரியர். இவர் கொலம்பியா பல்கலைக்கழகத்தின் இலாமண்ட்-டெகெர்டி புவிக் காணகத்தில் இயக்குநராக இருந்தார்.மேலும், அமெரிக்க புவி இயற்பியல் ஒன்றியத்திலும் அறிவியல் வளர்ச்சிக்கான அமெரிக்க்க் கழகத்திலும் ஆய்வுறுப்பினர் ஆவார். ராய்மோ அறிவ்யல் பணிகளுக்காகப் பல பரிசுகலைப் பெற்றுள்ளார். இவர் 2014இல் வொல்லாசுட்டன் பதக்கத்தைப் பெற்ற முதல் பெண்மணியும் ஆவார். இது இலண்டன் புவி இயற்பியல் கழகம் தரும் மிக உயர்ந்த விருதாகும். பிறகு 2014இல் இவர் புவி வேதியியல், புவியியல், புவி இயற்பியல் அறிவைப் பயன்படுத்தித் தொல் காலநிலையியலில் பெருஞ்சிக்கல்களைத் தீர்த்ததற்காக ஐரோப்பியப் புவி அறியல் புலங்கள் ஒன்றியம்இவருக்கு மிலூதின் மிலங்கோவிச் பதக்கத்தை அளித்தது. In 2002, she was included by the illustrated magazine *Discover* அதன் 2002ஆம் ஆண்டு நவம்பர்மாதப் பதிப்பில் 40 மீலியன் ஆண்டு காலநிலை மாற்றத்தை ஆய்வு செய்ததற்காக இவரை 50 அரிய பெண் அறிவிய்லாளர் பட்டியலில் சேர்த்துப் பாராட்டியது  வொல்லாசுட்டன் பதக்கத்துக்காக இவரைப் பரிந்துரைத்த பேராசிரியர் ஜேம்சு சுகோர்சு ". கடந்த 30 ஆண்டுகளில் மிகப்பெருந் தாக்கம் விளைவித்தவர்களில் ஒருவர் என்றும் ..மிகமேல்நிலைக்கு உயர விரும்பும் பெண் ஆளுமைகளுக்குச் சிறந்த முற்காட்டுப் பங்களிப்பாளர் என்றும் புகழ்ந்துள்ளார்".

இராய்மோ *மேலெழுச்சி வானிலைச் சிதர்வுக் கருதுகோளை* வில்லியம் ருடிமன், பிலிப்பு ஃபுரோலிச் ஆகிய இருவருடன் இணைந்து உருவாக்கியதற்காகப் பெயர்பெற்றவர். இந்தக் கருதுகோளின்படி, திபெத்திய சமவெளி போன்ற கண்ட்த் திட்டு மேலெழுச்சி மேர்பரப்புக் குளிர்ச்சியை உருவக்குகிரது.. மலைத்தொடர்கள் உருவாகும்போது மேற்பரப்பில் உள்ள பல கனிமங்கள் வளிமண்டலக் காற்றில் உள்ள கரியமில வளிமத்துடன் வினைபுரிந்து இந்நிகழ்வில் வேதிச் சிதர்வு ஏற்பட்டு வளிமண்டலத்தில் இருந்து கரிம ஓர்வளிமம் CO2 நீக்கப்படுகிறது. இதனால் தரைமட்ட வெப்பநிலை குறைகிறது. இவரும் இவரது குழுவினரும் முதலில் ஆழ்கடல் படிவுகளில் உள்ள சுட்டிரான்சியம் ஓரகத் தனிம விகிதங்களை அளந்து மேலெழுச்சி வானிலைச் சிதர்வுக் கருதுகோளை நிறுவ முயன்றனர். ஆனால் விரைவில் கடலடி சுட்டிரான்சியம் நிலவலில் உள்ள ஐய நிலைகளை உணரலாயினர். இருபது ஆண்டுகட்குப் பிறகும் இன்னமும் இந்தக் கருதுகோள் ஆய்விலும் தொடர்ந்த விவாத்த்திலும் உள்ளது.

இவர் பலதுறைப் பயன்பாட்டு ஆய்வுக்காகவும் பெயர்பெற்றவர்.

இராய்மோவின் நடப்பு ஆய்வுத் திட்டங்களை  எனும் இணையத்தளத்தில் பார்க்கலாம்.

LR04 stack.

மேற்கோள்கள்
-----------

1. ↑  The Geological Society - Society Awards
2. 1 2  Lamont-Doherty Earth Observatory 'Climate Scientist Is First Woman to Win Geology’s Storied Wollaston Medal'
3. ↑  European Geosciences Union - Milutin Milankovic Medal 2014
4. ↑  "Maureen Raymo: studying 40 million years or climate change". 2006-09-15 அன்று மூலம் பரணிடப்பட்டது. 2015-10-22 அன்று பார்க்கப்பட்டது.
5. ↑  Discover: The 50 Most Important Women in Science

வெளி இணைப்புகள்
---------------

* Internet site Maureen Raymo
**அரவிந்த் சிங்** என்பவர் இந்திய திரைப்பட ஒளிப்பதிவாளர் மற்றும் திரைப்பட தயாரிப்பாளர் ஆவார். அவர் தமிழ் திரையுலகில் பணியாற்றுகிறார். 2015 இல் *டிமான்ட்டி காலனி* திரைப்படத்தில் ஒளிப்பதிவு செய்தார்.

ஆரம்பகால வாழ்க்கை மற்றும் கல்வி
-------------------------------

வேலூரில் கட்டுமானத் தொழிலில் ஈடுபட்டிருந்த ஒரு குடும்பத்தில் அரவிந்த் சென்னையில் பிறந்தார். சென்னையில் வளர்ந்தார். பின்னர் லதா ரஜினிகாந்தின் தி ஆசிரமம் சர்வதேச பள்ளியில் இருந்து உளவியல் மற்றும் சமூகவியலில் ஒரு நிலைகளைக் கொண்ட சென்னையில் உயர்நிலைப் பள்ளியை முடித்தார். அவர் இளங்கலை அறிவியல் பாடத்தை எஸ்ஆர்எம் அறிவியல் மற்றும் தொழில்நுட்ப நிறுவனத்தில் பட்டம் பெற்றார்.

தொழில்
------

அரவிந்த் சிங் ஒளிப்பதிவாளர் சந்தோசு சிவனிடம் உதவியாளராக பணி செய்தார். சந்தோசு சிவனுடன்  *உருமி*  மற்றும்  *துப்பாக்கி*  ஆகிய திரைப்படங்களில் பணியாற்றினார். டிமான்ட்டி காலனி திரைப்படத்தில் முதன்முதலாக ஒளிப்பதிவு செய்தார்.

திரைப்படவியல்
-------------

| ஆண்டு | படம் | மொழி | குறிப்புகள் |
| --- | --- | --- | --- |
| 2015 | *டிமான்ட்டி காலனி* | தமிழ் | அறிமுகம் |
| 2016 | *ஆறாது சினம்\* | தமிழ் |  |
| 2018 | *இரவுக்கு ஆயிரம் கண்கள்* | தமிழ் |  |
| 2019 | *நட்பே துணை* | தமிழ் |  |
| *கே -13* | தமிழ் |  |
| 2020 | *சித்தார்த்* | தமிழ் | தயாரிப்பிற்குப்பின் |
| *கேடவர்* | தமிழ் |  |
| *டைரி* | தமிழ் |  |
| 2021 | *அருள்நிதி 15* | தமிழ் | மேலும் தயாரிப்பாளர் |
|

குறிப்புகள்
-----------

### ஆதாரங்கள்

வெளி இணைப்புகள்
---------------
**விக் கட்சி**  (*Whig Party*) ஐக்கிய அமெரிக்காவில் 19வது நூற்றாண்டில் செயல்பட்ட ஓர் அரசியல் கட்சி ஆகும். ஜாக்சனிய மக்களாட்சி ஆண்டுகளில் இது செல்வாக்குடன் இருந்தது. நான்கு அமெரிக்கக் குடியரசுத் தலைவர்கள் இந்தக் கட்சியைச் சார்ந்தவர்களாவர். இரு கட்சி அமைப்பிற்கு இது தேவையாக இருந்தது. 1833 முதல் 1856 வரை அமெரிக்கக் குடியரசுத் தலைவராக இருந்த ஆன்ட்ரூ ஜாக்சனையும் பின்னர் அவரது மக்களாட்சிக் கட்சி கொள்கைகளையும் எதிர்த்து இக்கட்சி இயங்கியது. விக் கட்சியினர் நிர்வாகத் துறையை விட நாடாளுமன்றத்திற்கே முதன்மை அளிக்கப்பட வேண்டும் என்ற நிலையை ஆதரித்தனர். நவீனமயமாக்கல் திட்டங்களை விரும்பினர். 1776இல் விடுதலைக்காகப் போராடிய அமெரிக்க விக்குகளை நினைவுக்கூறும் விதமாக இக்கட்சிக்கு *விக் கட்சி* எனப் பெயரிடப்பட்டது. அக்காலத்தில் "விக்" என்ற சொல் எதேச்சதிகாரத்தை எதிர்க்கும் மக்களைக் குறிக்கப் பயன்பட்டது. விக் கட்சியில் தானியல் வெப்சுடர், வில்லியம் ஹென்றி ஹாரிசன், கென்டக்கியின் என்றி கிளே போன்றத் தேசியத் தலைவர்கள் இருந்துள்ளனர். மேலும் படைத்துறை சாதனையாளர்களான சக்கேரி டெய்லர், வின்பீல்டு இசுகாட் போன்றோரும் இருந்துள்ளனர். ஆபிரகாம் லிங்கன் இலினொய் மாநில விக் தலைவராவார்.

இரு பத்தாண்டுகள் செயலாக்கத்தில் இருந்த விக் கட்சியின் இரு வேட்பாளர்கள், ஹாரிசன், டெய்லர், குடியரசுத் தலைவர்களாகத் தேர்ந்தெடுக்கப்பட்டனர். இருவருமே பதவிக்காலத்தில் உயிரிழந்தனர். ஹாரிசனின் மறைவிற்குப் பிறகு ஜான் டைலர் குடியரசுத் தலைவரானார்; ஆனால் இவர் கட்சியிலிருந்து நீக்கப்பட்டார். டெய்லரின் மறைவை அடுத்து பதவியேற்ற மில்லர்டு பில்மோர் விக் கட்சியிலிருந்து இந்த உயரிய தேசியப் பதவியேற்ற கடைசி நபராகும். 

அடிமைத்தனத்தை விரிவுபடுத்தும் பிரச்சினையில் கட்சி உடைந்தது. அடிமை ஒழிப்புக் கோட்பாடு ஆதரவுக் குழு நடப்பு குடியரசுத் தலைவராக இருந்த பில்மோரை 1852ஆம் ஆண்டு தேர்தலுக்கு தங்கள் கட்சி வேட்பாளராக நியமிக்கப்படுவதை வெற்றிகரமாக தடுத்தனர். மாறாக கட்சி தளபதி வின்பீல்டு இசுகாட்டை, வேட்பாளராக நிறுத்தி தோல்வி அடைந்தது. இதனால் அக்கட்சித் தலைவர்கள், லிங்கன் உட்பட, அரசியலை விட்டு விலகினர் அல்லது கட்சி மாறினர். 1856ஆம் ஆண்டு குடியரசுத் தலைவர் தேர்தலில் எவ்வித செல்வாக்குமில்லாத விக் கட்சி மில்லர்டு பில்மோரை தனது வேட்பாளராக நியமித்தது. இதுவே அக்கட்சியின் கடைசி மாநாடாக இருந்தது.

மேற்சான்றுகள்
-------------

1. ↑  Holt (1999), p. 231.
2. ↑  Holt (1999), pp. 27–30.
3. ↑
***தாம் தூம்*** (*Dhaam Dhoom*) 2008 வெளிவந்த தமிழ்த் திரைப்படம். இது சண்டையும் காதலும் கலந்த படம். இந்தப் படத்தை மறைந்த ஜீவா எழுதி இயக்கினார். இதில் ஜெயம் ரவி, லட்சுமி ராய், கங்கனா ரனாத், ஜெயராம், ஸ்ரீநாத் ஆகியோர் நடித்துள்ளனர். இசையமைப்பாளர் ஹாரிஸ் ஜெயராஜ் ஆவார்.

கதைசுருக்கம்
------------

இந்த படத்தின் கதை திருமணம் நிச்சயக்கப்பட்ட மருத்துவர் கெளதம் சுப்பரமணியம் ஒரு மருத்துவ மாநாட்டுக்காக உருசியா செல்கிறார். அங்கே அவர் ஒர் அழகியை கொலை செய்தாக குற்றம் சாட்டப்படுகிறார். கைதாகி மொழிதெரியாமல் துன்பப்படுகிறார். அவருக்கு சார்பாக ஒரு தமிழ் தெரிந்த வழக்கறிஞர் வாதாட நியமிக்கப்படுகிறார். ஆனால் ஆதர சூழ்நிலைகள் அவரை குற்றவாழியாக காணிப்பிக்கின்றன. அவர் காவல்துறையிடம், அவர்மீது கொலைக் குற்றம் சாட்டியவர்களிடம் இருந்து தப்பி ஓடுகிறார். எப்படி இதில் இருந்து அவர் மீள்கிறார்? இந்த கொலையில் இருந்து தப்ப இந்திய தூதரகம் உதவியதா? அவர் தமது காதலியுடன் மீண்டும் இணைவாரா? இவையே கதையின் இழைகள்.

தயாரிப்பு
---------

இந்தப் படத்தின் பெரும் பகுதி உருசியாவில் எடுக்கப்பட்டுள்ளது. இந்தப் படத்தில் பல உருசிய நடிகர்கள் நடித்துள்ளனர்.

மேற்கோள்கள்
-----------

1. ↑  "Dhaam Dhoom Begins Today". *Indiaglitz*. 15 December அன்று பார்க்கப்பட்டது. Unknown parameter `|accessyear=` ignored (உதவி); Check date values in: `|accessdate=` (உதவி); External link in `|work=` (உதவி)
**விக்கி என்டெடிமா (Vicky Ntetema)** (பிறப்பு: 1958 / 59) இவர் தான்சானியாவில் அல்பினிசம் கொண்ட நபர்கள் கொல்லப்பட்டதைப் பற்றிய கதையை வெளி கொணர்ந்ததாக அறியப்பட்ட ஒரு தான்சானிய பத்திரிகையாளர் ஆவார். பின்னர், தான்சானியாவில் அண்டர் தி சேம் சன் என்ற நிறுவனத்தின் நிர்வாக இயக்குநரானார்.

வாழ்க்கை மற்றும் தொழில்
-----------------------

என்டெடிமா தான்சானியாவில் 1958இல் பிறந்தார். அரசாங்க உதவித்தொகையுடன் இவர் சோவியத் ஒன்றியத்தில் படித்தார். 1985ஆம் ஆண்டில் பத்திரிகைத் துறை. மேலும் 1998ஆம் ஆண்டில் இங்கிலாந்தில் உள்ள லண்டன் பொருளாதாரப் பள்ளியில் தகவல் அமைப்புகள் மேம்பாட்டில் பட்டம் பெற்றார். 1991ஆம் ஆண்டில், லண்டனில் ஒரு மின்னணு ஊடக ஊடகவியலாளராக (வானொலி தொகுப்பாளர் மற்றும் தயாரிப்பாளர்) பிபிசி-யில் என்டெடிமா, 2006இல் தான்சானியாவில் பிபிசி உலக சேவைக்கான மூத்த பத்திரிகையாளர் மற்றும் பணியகத் தலைவராகவும் சேர்ந்தார்.  2008ஆம் ஆண்டில் தான்சானியாவில் அல்பினிசம் கொண்ட நபர்கள் கொல்லப்பட்டதைப் பற்றிய ஒரு கதையை அவர் வெளி கொணர்ந்தபோது என்டெடிமா கவனத்திற்கு வந்தார். தான்சானியாவில் அல்பினிசம் கொண்ட நபர்களின் மனித உரிமைகளை ஊக்குவிக்கும் கனேடிய தொண்டு நிறுவனமான அண்டர் தி சேம் சன் என்ற நிறுவனத்தின் நிர்வாக இயக்குநராக பதவியேற்றார். மே 2018 இல் ஓய்வு பெறும் வரை இவர் பதவி வகித்தார்.

தான்சானியாவில் அல்பினிசம் கொண்ட நபர்களை துன்புறுத்துவது பற்றிய அறிக்கைகள்
-------------------------------------------------------------------------

சில தான்சானியர்கள் அல்பினிசம் கொண்ட நபர்களை பேய் போன்ற மனிதர்களாகக் கண்டதாகவும், உள்ளூர் சூனிய மருத்துவர்கள் "அவர்களின் உடல் பாகங்கள் மாய அழகிற்கான சக்திவாய்ந்த பொருட்களாக" கருதுவதையும் என்டெடிமாவின் இரகசிய விசாரணையில் தெரியவந்தது.   நிலைமையை சர்வதேச கவனத்தை ஈர்ப்பதற்கு இவரது அறிக்கைகள் முதன்மைக் காரணமாக இருந்தன. தனக்கு எதிரான அச்சுறுத்தல்கள் காரணமாக, என்டெடிமா தலைமறைவாக செல்ல வேண்டியிருந்தது. நாள் முழுவதும் பாதுகாப்பு தேவைப்பட்டது. மேலும் தனது சொந்த பாதுகாப்புக்காக இரண்டு முறை நாட்டை விட்டு வெளியேறவும் வேண்டியிருந்தது.

விருதுகள்
---------

2010ஆம் ஆண்டில், சர்வதேச மகளிர் ஊடக அறக்கட்டளை இவரது அறிக்கைகளுக்காக வீரதீரப் பத்திரிகை விருதை வழங்கியது.  2016ஆம் ஆண்டில், அமெரிக்க வெளியுறவுத்துறை செயலாளர் ஜான் கெர்ரி என்டெடிமாவிற்கு சர்வதேச வீரதீர பெண் விருதை வழங்கினார்.

குறிப்புகள்
-----------

1. 1 2  Wray, Lindsey (2010). "Vicky Ntetema". *International Women's Media Foundation*. 2018-12-11 அன்று பார்க்கப்பட்டது.
2. ↑  "Tanzania fears over albino killings". *BBC News*. 2007-12-07. .
3. ↑  Ntetema, Vicky (2008-07-24). "In hiding for exposing Tanzania witchdoctors". *BBC News*. .
4. ↑  "Vicky Ntetema wins bravery award for BBC albino report". *BBC News*. 2010-05-11. .
5. ↑  "Biographies of 2016 Award Winners Share". *U.S. Department of State*. 2018-12-11 அன்று பார்க்கப்பட்டது.
6. ↑  "U.S. Embassy Honors 2016 International Women of Courage Laureate Ms. Vicky Ntetema". *U.S. Embassy in Tanzania*. 2016-12-29. 2020-06-21 அன்று மூலம் பரணிடப்பட்டது. 2018-12-12 அன்று பார்க்கப்பட்டது.
**மீனாட்சி சர்கோகி** ஒரு இந்திய தொழிலதிபர் மற்றும் முன்னாள் நிர்வாக இயக்குனர் ஆவார்.  இவர் பல்ராம்பூர் சீனி ஆலையின் இயக்குநராக இருந்தார்.  நஷ்டத்தில் இயங்கி வந்த சர்க்கரை வணிகத்தை லாபம் ஈட்டும் பல்நோக்கு தொழில்துறை நிறுவனமாக மாற்றி மறுமலர்ச்சி செய்த பெருமை இவருக்கு உண்டு.  1992 ஆம் ஆண்டு இந்திய சர்க்கரைத் தொழிலுக்கு இவர் ஆற்றிய பங்களிப்பிற்காக இந்திய அரசிடமிருந்து நான்காவது உயரிய விருதான பத்மசிறீ விருதைப் பெற்றார்.

சுயசரிதை
--------

1944 ஆம் ஆண்டு, அதிக மக்கள் தொகை கொண்ட இந்திய மாநிலமான உத்தரப் பிரதேசத்தில் உள்ள கான்பூரில் பிறந்த இவர், நைனிடாலில் உள்ள செயின்ட் மேரிஸ் கான்வென்ட் உயர்நிலைப் பள்ளியில் தனது ஆரம்பப் பள்ளிப் படிப்பை முடித்துவிட்டு, கான்பூருக்குத் திரும்பினார், அங்கு தனது பட்டப்படிப்பை முடித்தார்.  இவர் வணிகத்தின் அடிப்படைகளைக் கற்றுக்கொண்டார், மூத்த நிர்வாகத்தை அகற்றிவிட்டு, வணிகத்தின் முதல் முழு வருடத்தில் ₹ 4.4 மில்லியன் லாபம் ஈட்டுவதற்காக நிறுவனத்தை திறம்பட நடத்தினார். 

மீனாட்சி தனது கணவருடன் ஜூன் 2015 வரை 22 ஆண்டுகளாக நிறுவனத்தின் நிர்வாக இயக்குநரின் பொறுப்புகளைப் பகிர்ந்து கொண்டார், அப்போது இவர் ஒரு செயல் அல்லாத இயக்குநர் பதவியைத் தக்க வைத்துக் கொண்டார்.  இந்த காலகட்டத்தில், பல்ராம்பூர் சர்க்கரை ஆலைகள் ஒரு யூனிட் வணிகத்திலிருந்து பல தொழிற்சாலைத் தொழிலாக வளர்ந்தது, அதை இவர் 1990 இல் பப்னன் சர்க்கரை ஆலைகள், 1998 இல் துளசிபூர் சர்க்கரை ஆலைகள்,  இல் தாம்பூர் சர்க்கரை ஆலைகளின் ரௌசகான் தொழிற்சாலை, மேலும், 2007 இல் இந்தோ கல்ஃப் சர்க்கரை ஆலைகள் ஆகியவற்றை வாங்குவதன் மூலம் சாதித்தார். பிறகு, இவரது நிர்வாகம், எத்தனால் மற்றும் மின்சாரம் போன்ற பிற பகுதிகளுக்கு வணிகத்தை பன்முகப்படுத்தியது.

சான்றுகள்
---------

1. ↑  "Balrampur Chini to invest Rs 200 crore on raising ethanol capacity". DNA Syndicate. 27 May 2015. 23 October 2015 அன்று பார்க்கப்பட்டது.
2. ↑  "Board of Directors". Chini.com. 2015. 2 டிசம்பர் 2015 அன்று மூலம் பரணிடப்பட்டது. 23 October 2015 அன்று பார்க்கப்பட்டது.
3. 1 2  "The sweet taste of success". .
4. ↑  "Padma Awards" (PDF). Ministry of Home Affairs, Government of India. 2015. 15 October 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
5. ↑  "The sweet taste of success". *Times of India*. 1 September 2002.. பார்த்த நாள்: 23 October 2015. "The sweet taste of success". *Times of India*. 1 September 2002. Retrieved 23 October 2015.
6. ↑  "Balrampur Chini Mills Ltd". Bloomberg. 2015. 23 October 2015 அன்று பார்க்கப்பட்டது.
7. ↑  "The Sugar Queen – Balrampur Chini". Good Bad News. 2015. 23 October 2015 அன்று பார்க்கப்பட்டது.
8. ↑  "ET Markets profile". Economic Times. 2015. 23 October 2015 அன்று பார்க்கப்பட்டது.
**தாயகம்** இலங்கையிலிருந்து வெளிவரும் கலை இலக்கிய சமூகவிஞ்ஞான இதழ்

தாயகம் கலை இலக்கிய சமூகவிஞ்ஞான இதழ்

அறிமுகம்
--------

தேசிய கலை இலக்கியப் பேரவையின் வெளியீடாக 1974இல் சித்திரையிலிருந்து நான்கு இதழ்கள் வெளிவந்து பின் **தாயகம்** 1983 ஏப்ரலிலிருந்து இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். நாட்டு போர் சூழலில் இடைவெளி இருப்பினும் இன்றும் தொடர்ந்து கலை இலக்கிய சமூக விஞ்ஞான காலாண்டு இதழாக வெளிவருகின்றது. இதன் பிரதம ஆசிரியராக க. தணிகாசலம் இயங்கி வருகின்றார். இது மார்க்சியச் சிந்தனையை நாட்டு நடப்போடு பொருத்தி விளக்கிய முற்போக்குப் படைப்புக்களை வெளியிட்டு வருகின்றது. சமூக நோக்கோடு எழுதப்படும் கவிதை, சிறுகதை, இலக்கிய விமர்சனம், ஆய்வுக் கட்டுரைகள், சமூக விஞ்ஞான கட்டுரைகள் என்று பல்வேறு ஆக்கங்கள் இடம்பெற்றுவருகின்ற இதழாக உள்ளது. தாயகம் இதழில் வெளிவந்த கவிதைகள் தொகுக்கப்பட்டு *தாயகம் கவிதைகள் 66* எனும் தலைப்பில் வெளிவந்தன.

மகுட வாசகம்
-----------

புதிய ஜனநாயகம், புதிய பண்பாடு, புதிய வாழ்வு

ஆசிரியர் குழு
-------------

ஆசிரியர் குழுவில் கே. ஏ. சுப்பிரமணியம், முருகையன், மாவை வரோதயன், கல்வயல் வே. குமாரசாமி ஆகியோர் மறையும் வரை அங்கம் வகித்துள்ளனர்.
தற்போதைய ஆசிரியர் குழுவில் சி. சிவசேகரம், குழந்தை ம. சண்முகலிங்கம், சோ. தேவராஜா, அழ. பகீரதன், ஞாலசீர்த்தி மீநிலங்கோ, வே. தினகரன், நிலா, ஆதித்தன் ஆகியோர் அடங்கியுள்ளனர். நிர்வாக ஆசிரியர் சத்தியதேவன் ஆவார்.

முகவரி
------

* ஆசிரியர், ஆடியபாதம் வீதி, கொக்குவில், இலங்கை
* மின்னஞ்சல் முகவரி : thajaham@gmail.com

வெளி இணைப்புகள்
---------------

* நூலகம் திட்ட தொகுப்பில் தாயகம் இதழ்கள்
* தாயகம் 95 இதழ் வாசிக்க
* தாயகம் 94 வது இதழ் வாசிக்க
* தாயகம் 93 வது இதழ் வாசிக்க
* தாயகம் 92வது இதழ் வாசிக்க
**1,8-டையமினோநாப்தலீன்** *(1,8-Diaminonaphthalene)* C10H6(NH2)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நாப்தலீனுடைய டையமீன் வழிப்பொட்களில் ஒன்றாக இச்சேர்மம் கருதப்படுகிறது. நிறமற்ற திண்மமான இச்சேர்மம் காற்றில் ஆக்சிசனேற்றம் அடைவதன் காரணமாக கறுத்துவிடுகிறது. வர்த்தக ரீதியான நிறமிகளுக்கு இதுவொரு முன்னோடிச் சேர்மமாகும் .

தயாரிப்பும் பண்புகளும்
----------------------

1,8-டைநைட்ரோநாப்தலீனை ஒடுக்க வினைக்கு உட்படுத்தி 1,8-டையமினோநாப்தலீன் தயாரிக்கப்படுகிறது. 1-நைட்ரோநாப்தலீனை நைட்ரோயேற்றம் செய்வதாலும் மாற்றியங்களின் கலவையாக இச்சேர்மம் கிடைக்கிறது. 
தாலிக் நீரிலியின் வழிப்பொருட்களுடன் சேர்த்து 1,8-டையமினோநாப்தலீனைச் சூடுபடுத்தும் போது இந்த டையமீன் தாலோபெரினோன்களாக மாற்றப்படுகிறது. தாலிக் நீரிலியிருந்து மட்டும் கிடைக்கும் வழிப்பொருள் கரைப்பான் ஆரஞ்சு 60 என்ற பயனுள்ள நிறமியாகும். மேலும் இச்சேர்மம் 1,8-பிசு(டைமெத்திலமினோ)நாப்தலீன் தயாரிப்பதற்குரிய ஒரு முன்னோடிச் சேர்மமாகப் பயன்படுகிறது.

மேற்கோள்கள்
-----------

1. ↑  Gerald Booth "Naphthalene Derivatives" in Ullmann's Encyclopedia of Industrial Chemistry, 2005, Wiley-VCH, Weinheim. எஆசு:10.1002/14356007.a17\_009.
**தாயகக் கனவுடன் சாவினைத் தழுவிய** என்பது ஒரு ஈழப் போராட்ட பாடல் ஆகும். இந்தப் பாடலே பல மாவீரர் நாள் நிகழ்வுகளில் முதலாவதாகப் பாடப்படும்.

பாடல்
-----

```
மொழியாகி, எங்கள் மூச்சாகி, நாளை 
முடிசூடும் தமிழ் மீது உறுதி. 
வழிகாட்டி எம்மை உருவாக்கும் தலைவன் 
வரலாறு மீதிலும் உறுதி. 
விழிமூடி, இங்கே துயில்கின்ற வேங்கை 
வீரர்கள் மீதிலும் உறுதி. 
இழிவாக வாழோம், தமிழீழப் போரில் 
இனிமேலும் ஓயோம் உறுதி. 

தாயகக் கனவுடன் சாவினைத் தழுவிய
சந்தனப் பேழைகளே! - இங்கு
கூவிடும் எங்களின் குரல்மொழி கேட்குதா?
குழியினுள் வாழ்பவரே!
உங்களைப் பெற்றவர் உங்களின் தோழிகள்
உறவினர் வந்துள்ளோம் - அன்று
செங்களம் மீதிலே உங்களோடாடிய
தோழர்கள் வந்துள்ளோம்.

எங்கே! எங்கே! ஒருதரம் விழிகளை
இங்கே திறவுங்கள்.
ஒருதரம் உங்களின் திருமுகம் காட்டியே
மறுபடி உறங்குங்கள்.

நள்ளிரா வேளையில் நெய்விளக்கேற்றியே
நாமும் வணங்குகின்றோம் - உங்கள்
கல்லறை மீதிலெம் கைகளை வைத்தொரு
சத்தியம் செய்கின்றோம்
சாவரும் போதிலும் தணலிடை வேகிலும்
சந்ததி தூங்காது – எங்கள்
தாயகம் வரும் வரை தாவிடும் புலிகளின்
தாகங்கள் தீராது.

எங்கே! எங்கே! ஒருதரம் விழிகளை
இங்கே திறவுங்கள்.
ஒருதரம் உங்களின் திருமுகம் காட்டியே
மறுபடி உறங்குங்கள்.

உயிர்விடும் வேளையில் உங்களின் வாயது
உரைத்தது தமிழீழம் - அதை
நிரை நிரையாகவே நின்றினி விரைவினில்
நிச்சயம் எடுத்தாள்வோம்
தலைவனின் பாதையில் தமிழினம் உயிர்பெறும்
தனியர(சு) என்றிடுவோம் - எந்த
நிலைவரும் போதிலும் நிமிருவோம் உங்களின்
நினைவுடன் வென்றிடுவோம்.

எங்கே! எங்கே! ஒருதரம் விழிகளை
இங்கே திறவுங்கள்.
ஒருதரம் உங்களின் திருமுகம் காட்டியே
மறுபடி உறங்குங்கள். 

```
**தாம்கினி கணவாய்** என்பது இந்திய மாநிலமான மகராட்டிரத்தில் முல்சி மற்றும் தாம்கினிக்கிடையே அமைந்துள்ள ஒரு கணவாய் ஆகும்.

மேற்குத் தொடர்ச்சி மலையின் முகட்டில் அமைந்துள்ள தாம்கினி கணவாய் அதன் அழகிய சூழல், அருவிகள், குளங்கள் மற்றும் அடர்ந்த காடுகளுக்கு பெயர்பெற்றதாகும். இக்கணவாயைப் பார்க்க ஆகத்து மற்றும் செப்டம்பர் ஏற்ற மாதங்களாகும். தாம்கினி கணவாய், முல்சி அணையிலிருந்து தொடங்கி பழத்தொட்ட அருந்தகத்தில் முடிகிறது.

வரலாறு
------

முன்பு டாடா சக்தி நிறுவனத்திடம் நிலபரப்பு இருந்ததால், தாம்கினி கணவாய் வழியே செல்ல அனுமதியில்லை. கொன்கனிலிருந்து பூனே மற்றும் லோனாவாலா செல்ல இவ்வழித்தடம் முன்வைக்கப்பட்டுள்ளது .

சாலை
----

தாம்கினி கணவாய், சகாயத்திரி மலைத்தொடரினுடாகச் சென்று முல்சி-தாம்கினியில் இணைந்து, பூனேவிலிருந்து கொன்கனிற்கு வழியாக அமைந்துள்ளது. இக்கணவாயின் நீளம் 15கிமீ. இப்பகுதியில் அதிகமான மேடு பள்ளங்கள் இருக்கின்றன. மாரிக் காலத்தில், இப்பகுதி பல அருவிகள், சிறு ஓடைகள் என பச்ச பசேலன காட்சியளிக்கின்றன. பூனேவிலிருந்து கோவா நெடுஞ்சாலையில் (NH17) செல்ல பல மாநில பேருந்துகள் உள்ளன.   

மும்பையிலிருந்து, மும்பை-கோவா நெடுஞ்சாலை வழியாக கொலாது சென்று, பின்பு, பூனே-முல்சி அணை காயலினை கடந்து தாம்கினி கணவாயினை அடையலாம். இக்கணவாய் கொலாது மற்றும் காயலுக்கு இடையே அமைந்துள்ளது. இது பார்பத்ற்கு பச்சைக் கம்பளம் போர்தியது போல் இருக்கும். இங்கு ஆரவாரத்துடன் ஓடும் ஓடைகள், கரு மேகங்கள் மற்றும் அவ்வப்போது தோன்றும் அருவிகள் என பார்வையாளர்களை கவருகிறது.

இக்கணவாயிலிருந்து, முல்சி அணை காயல் சாலை வழியாக பால்சியில் உள்ள அருவிக்கு செல்லலாம்.  இந்நாட்களில் இவ்வருவியில் கூட்டம் அலைமோதுகிறது. இவ்வருவியைத் தாண்டி கோலாது, உள்ளது. இங்குள்ள குண்டலிகா ஆற்றில் தெப்பம் ஒட்டுதல் பிரபலமடைந்து வருகிறது.

மேற்கோள்கள்
-----------

1. ↑  "Tamhini ghat". 2016-01-24 அன்று மூலம் பரணிடப்பட்டது. 2018-06-14 அன்று பார்க்கப்பட்டது.
2. ↑  घाटवाटा : साठी पायऱ्यांची वाट – घोण्याचा दांड
**குறிஞ்சா** என்பது கொடி இனத்தைச் சேர்ந்த ஒரு தாவரம். இது பிற தாவரத்தைச் சுற்றி அதன் மீது படரும் தன்மை உடையது.

சிறு குறிஞ்சா
-------------

சிறுகுறிஞ்சா இலைகள் ஏறக்குறைய வெற்றிலையை ஒத்திருக்கும். இலைகள் சிறியதாக இருக்கும். குற்றுச்செடிகளின் மேல் ஏறி படரும் தன்மையுடையது. மெல்லிய கொடியை உடையது. இதன் இலைகள் சர்க்கரை நோய்க்கு மருந்தாக பயன்படுகிறது.

பெரு குறிஞ்சா
-------------

பெருங்குறிஞ்சா தடித்த வலிமையான கொடியை உடையது. பெரிய மரங்களின் மீது ஏறி படரும். இலைகள் பெரிதாக காணப்படும். குறிஞ்சாவின் காய்கள் இரண்டு இரண்டாக காய்க்கும். காயின் அடிபகுதி சிறுத்தும் நடுப்பகுதி பருத்தும் நுனிப்பகுதி சிறுத்தும் காணப்படும். காய்கள் ஒரே இடத்தில் தொடங்கி எதிர் எதிர் திசையில் இருக்கும். பார்ப்பதற்கு மனிதனின் மீசையை ஒத்திருக்கும். அதனால் இக்காயை சிறுவர்கள் மீசைக்காய் எனக் கூறுவர்.

காய் முற்றி நெற்றாகி வெடிக்கும். உள்ளிருந்து பஞ்சு வெளியேறி பறக்கும். அடிப்பகுதியில் விதை காணப்படும். விதையில் தொடங்கி பஞ்சு இழைகள் மேல் நோக்கி இருக்கும். அவை காற்றில் விதையுடன் பறக்கும். அது மரம் வேலி போன்ற வற்றால் தடுக்கப்பட்டு விழுந்து முளைக்கும். இது காற்றின் மூலம் விதை பரவுதலுக்கு சிறந்த எடுத்துகாட்டு ஆகும். பெரு குறிஞ்சாவின் இலைகள் மிகுந்த கசப்பு சுவை உடையது. இதனை பொரியல் செய்யும் முறை உப்பு ,பச்சை மிளகாய்,சின்ன வெங்காயம் இவற்றை அவித்து பின் மயிர் போல் அரிந்த குறிஞ்சாவை சேர்து இரண்டு நிமிடத்தில் சமைத்து முடியுங்கள்.இதுவே பாரம்பரிய முறை.

உசாத்துணை
---------

விக்கிமீடியா பொதுவகத்தில்,  
 ***Gymnema***   
என்பதின் ஊடகங்கள் உள்ளன. 


1. ↑  1830 illustration from Francisco Manuel Blanco. Flora de Filipinas
2. ↑  Tropicos
3. ↑  "Tropicos.org synonym list". March 12, 2016 அன்று பார்க்கப்பட்டது.
**கஞ்சநாயக்கன்பட்டி** என்ற கிராமம் சேலம் மாவட்டம், ஓமலூர் வட்டத்தில் உள்ளது. சேலத்திலிருந்து சுமார் 26 கி.மீதொலைவிலும், ஓமலூரிலிருந்து 12 கி.மீ தொலைவிலும் அமைந்துள்ளது. இந்த ஊரை சுற்றிலும் கோட்டைமேடு, ஆண்டிப்பட்டி, பாப்பிச்செட்டிப்பட்டி, சின்னத்திருப்பதி, சந்தனூர், பண்ணப்பட்டி, பூசாரிப்பட்டி போன்ற பல ஊர்களும் உள்ளன.

கோவில்கள்
---------

இவ்வூரின் கிழக்கே 360 ஏக்கர் பரப்பளவில் வடமநேரி உள்ளது. அந்த ஏரியில் "நீர் மாரியம்மன் கோவில் "அமைந்துள்ளது. ஆண்டு தோறும் ஏப்ரல் மாதங்களில் பண்டிகைகள் வெகு சிறப்பாக கொண்டாடப்படுகின்றன. பண்டிகையின் போது அலகு குத்துதல், கரகம் எடுத்தல், தீ மிதித்தல், பொங்கல் வைத்தல் போன்ற பல நிகழ்ச்சிகள் நடைபெறுகின்றன. இவ்வூரின் தெற்கே சிவன் கோவில், மாரியம்மன் கோவில், பெருமாள் கோவில், ஓம் சக்தி கோவில், கூட்டுறவு வங்கி, திரௌபதி அம்மன் கோவில் போன்றவைகள் இருக்கின்றன. இங்குள்ள சிவன் மற்றும் சிவன் கோவில்களில் திருமண சமயங்களில் திருமணங்கள் நடைபெறுகின்றன. இவ்வூரின் மேற்கே சின்னத்திருப்பதி என்ற மிகவும் பிரசித்திப்பெற்ற பெருமாள் கோவில் அமைந்துள்ளது. இயற்கை எழில் சூழ்ந்த மலை மீது அமைந்துள்ள கோவில் ஆண்டுதோறும் புரட்டாசி மாதங்களில் நடைபெறும் தேர் திருவிழாவினைக் காண பல்வேறு ஊர்களில் இருந்து மக்கள் வருவர்.

போக்குவரத்து
------------

01,09,014,015,99,100, வினாயகம் மினி பஸ், கே.ஆர்.கே.எஸ் மினி பஸ் போன்ற பேருந்துகள் ஓமலூர் பேருந்து நிலையத்தில் இருந்து இயக்கப்படுகின்றன.

மேற்கோள்கள்
-----------

1. ↑
[[படிமம்:240mm\_howitzer.jpg|thumb|1944-ல் உபயோகிக்கப்பட்ட ஐக்கிய அமெரிக்காவின் [[240மி.மீ. தெறோச்சி]].]]
**துமுக்கிக் குழல்** என்பது உலோகத்தால் ஆன ஓர் குழாய் ஆகும். அதிக வேகத்தில், எறியத்தை ஒரு முனையிலிருந்து வெளியே ஏவுவதற்கு ஏதுவாக, இதனுள் விரைந்து விரிவடையும் வாயுக்கள் வெளியிடப்படும். குழல்கள் சுடுகலன்கள் மற்றும் சேணேவி வகைகளின் ஒரு பகுதியாகும்.

கட்டுமானம்
----------

ஒரு துப்பாக்கிக் குழல் என்பது, உந்துபொருட்களால் உருவாகும் விரிவடையக்கூடிய வாயுக்களை தாக்குப்பிடிக்க வல்லதாகவும், அவ்வாயுக்கள் எறியத்தை உகந்த சன்னவாய் திசைவேகத்தில் வெளியேற்றுவதை உறுதிசெய்யும் வகையிலும் இருத்தல் வேண்டும்.

முற்கால சுடுகலன்கள்வாய்வழியாக குண்டேற்றப்பட்டு, வெடிமருந்து இட்டு, பிறகு வெடிக்க வைக்கப்பட்டது. இதனால் சுடும்-வேகத்தின் விகிதம் குறைந்தது. பின்வழியாக குண்டேற்றப்படுபவை அதிகமான சுடும்-வேக விகிதத்தை அளித்தன. முற்கால பின்வழி-குண்டேற்ற துப்பாக்கிகளில், வெளியேறும் வாயுக்கள், குழலின் பின்புறத்தில் கசிந்து, சன்னத்தின் திசைவேகத்தை குறைத்தது. ஆனால் 19-ஆம் நூற்றாண்டில், ஸ்திரமான இயந்திர பூட்டுகள் கண்டுபிடிக்கப்பட்டு, அதைக்கொண்டு சுடுகலனின்  பின்புறத்தை அடைத்து, இந்த பிரச்சனையை தீர்த்தனர்.

  மரையிடாக் குழல்
  மரையிட்டது, A = மேட்டின் விட்டம், B = பள்ளத்தின் விட்டம்
  பல்கோண துளை

மேலும் பார்க்க
--------------

* குழல் புகைபோக்கி
* குழற்கயிறு
* பீரங்கி
* சேணேவி
* சன்னவாய்
* பல்கோண மரையிடுதல்
* மரையிடுதல்
* Slug barrel
* மரையிடாக் குழல் / வழுக்குத்துளை

மேற்கோள்கள்
-----------

1. ↑  James, Rodney (15 December 2010). *The ABCs Of Reloading: The Definitive Guide for Novice to Expert*. Iola, Wisconsin: Krause Publications. பக். 21. பன்னாட்டுத் தரப்புத்தக எண்:1-4402-1787-4. . 
[*தொடர்பிழந்த இணைப்பு*]
2. ↑  Moller, George D. (15 November 2011). *American Military Shoulder Arms, Volume III: Flintlock Alterations and Muzzleloading Percussion Shoulder Arms, 1840-1865*. UNM Press. பக். 98–99. பன்னாட்டுத் தரப்புத்தக எண்:978-0-8263-5002-2. .
*இக்கட்டுரை குறிஞ்சி எனும் நிலத்திணையைப் பற்றியது. குறிஞ்சி எனும் பெயர் கொண்ட செடியைப் பற்றி அறிய, குறிஞ்சிச் செடி என்னும் கட்டுரையை பார்க்கவும்*
**குறிஞ்சி நிலம்** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். மலையும் மலை சார்ந்த இடங்களும் குறிஞ்சி என அழைக்கப்படுகின்றன. குறிஞ்சி நிலத்திற்கு சேயோன் தெய்வமாக பண்டைய மக்களால் வழிபடப்பட்டார். குறிஞ்சி நிலத்து ஊர்கள் சிறுகுடி என்று அழைக்கப்பட்டன. "சேயோன் மேய மைவரை உலகமும்" எனத் தொல்காப்பியம் குறிஞ்சி நிலம் பற்றிக் கூறுகிறது.

குறிஞ்சி நிலத்தின் பொழுதுகள்
----------------------------

கூதிர், முன்பனி என்னும் பெரும் பொழுதுகளும் யாமம் என்னும் சிறுபொழுதும் குறிஞ்சி நிலத்துக்குரிய பொழுதுகளாகும்.

குறிஞ்சி நிலத்தின் கருப்பொருட்கள்
---------------------------------

* *தெய்வம்*  : சேயோன்
* *தலைமக்கள்* : பொருப்பன், வெற்பன், சிலம்பன், கொடிச்சி, நாடன்[]
* *குடிமக்கள்*  : குறவர் குறத்தியர், கானவர்
* *மரங்கள்*  : தேக்கு, அகில், சந்தனம், மூங்கில், வேங்கை[]
* *விலங்குகள்  :* கரடி, புலி, யானை, குரங்கு[], பன்றி[]
* *பறவை*  : கிளி, மயில்
* *பறை*  : தொண்டகம், வெறியாட்டு[]
* *பண்*  : குறிஞ்சிப் பண்
* *யாழ்*  : குறிஞ்சி யாழ்
* *மலர்கள்  :* குறிஞ்சி, காந்தள், வேங்கை
* *தொழில்*  : கிழங்கு அகழ்தல், தேன் எடுத்தல், வெறியாடல், தினைகாத்தல், தினையும் மலை நெல்லும் விதைத்தல், அருவி நீர் ஆடல்
* *நீர் நிலை*  : அருவி, சுனை
* *உணவு*  : தினை, மலைநெல், மூங்கிலரிசி
* *ஊர்*  : சிறுகுடி

குறிஞ்சி நிலத்தின் உரிப்பொருட்கள்
---------------------------------

* *அக ஒழுக்கம்* : புணர்தல்
* *புற ஒழுக்கம்* : வெட்சி

குறிஞ்சி நிலப்பகுதிகளில் குரங்கு[], கரடி, சிறுத்தை[], புலி, யானை, காட்டுப்பன்றி[], காட்டு ஆடு[] போன்ற விலங்குகளும் வேங்கை, திமிசு[], தேக்கு, சந்தனம், அகில், அசோகு[], மூங்கில், நாகம்[], கடம்பு[], கருங்காலி[], பலா[] போன்ற மரங்களும், குறிஞ்சி, காந்தள், வேங்கை போன்ற மலர் வகைகளும் காணப்படுகின்றன.

மேற்கோள்கள்
-----------

1. ↑  "ஐந்திணை".
2. ↑  "TVU-". *www.tamilvu.org*. 2021-08-17. 2021-08-17 அன்று பார்க்கப்பட்டது.

| தமிழர் நிலத்திணைகள் |
| --- |
| குறிஞ்சி | முல்லை | மருதம்  | நெய்தல்  | பாலை  |
**மாதா பவானியின் படிக்கிணறு** (*Mata Bhavani's Stepwell*) அல்லது **மாதா பவானி நி வாவ்** என்பது இந்தியாவின் குசராத்தின் அகமதாபாத்திலுள்ள அசார்வா பகுதியில் அமைந்துள்ள ஓர் படிக்கட்டுக் கிணறாகும்.

வரலாறும் கட்டிடக்கலையும்
------------------------

மாதா பவானியின் படிக்கட்டு கிணறு 11ஆம் நூற்றாண்டில் குசராத்தில் சோலாங்கி வம்ச ஆட்சியின் போது கட்டப்பட்டது. இந்தியாவில் உள்ள படிக்கட்டுக் கிணறுகளின் ஆரம்பகால எடுத்துக்காட்டுகளில் இதுவும் ஒன்றாகும். ஒரு நீண்ட படிக்கட்டுகள் கிழக்கு-மேற்கு அச்சில் நிலைநிறுத்தப்பட்ட பல அடுக்கு திறந்த அறைகளின் வரிசையின் கீழ் நீருக்கு இட்டுச் செல்கின்றன. நெடுவரிசைகளும், அடைப்புக்குறிகளும் விட்டங்களின் விரிவான அலங்காரமும் படிகிணறுகள் எவ்வாறு கலையின் ஒரு வடிவமாக பயன்படுத்தப்பட்டது என்பதற்கு ஒரு முக்கிய எடுத்துக்காட்டு.  இந்து தெய்வமான பவானிக்கு மிகவும் பிற்காலத்தில் கட்டப்பட்ட சிறிய கோவில் கீழ் மண்டபத்தில் அமைந்துள்ளது. அதிலிருந்து படிக்கிணறு அதன் பெயரைப் பெற்றது. இது நவீன அகமதாபாது நகரத்தை நிறுவுவதற்கு முன்பு கட்டப்பட்டது. 

படிக்கட்டுக் கிணறு 46 மீட்டர் நீளமும் 5.1 மீட்டர் அகலமும் கொண்டது. இது மூன்று அடுக்களுடன் மூன்று மண்டபங்களையும் கொண்டுள்ளது. கிணற்றின் விட்டம் 4.8 மீட்டர் ஆகும்.

இவற்றையும் பார்க்கவும்
----------------------

* தாதா அரிர் படிக்கிணறு
* அமிர்தவர்சினி படிக்கிணறு
* அடாலஜ் படிக்கிணறு
* ஜெதாபாயின் படித்துறை
* அகமதாபாது

சான்றுகள்
---------

1. ↑  Tadgell, Christopher.
2. ↑  Shukla, Rakesh (24 June 2014). "ક્યારેક લોકોની તરસ છિપાવતા હતા ગુજરાતના આ જળ મંદિરો-માતા ભવાનીની વાવ". *gujarati.oneindia.com* (குஜராத்தி). 20 November 2016 அன்று பார்க்கப்பட்டது.
3. ↑  Jutta Jain-Neubauer.
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**இரண்டாம் நரசிம்ம ராயன்** விஜயநகரப் பேரரசின் சாளுவ மரபின் முதல் அரசனான சாளுவ நரசிம்ம தேவ ராயனின் இரண்டாவது மகனாவான். தந்தைக்குப் பின் அரியணை ஏறிய இவனது தமையனான திம்ம பூபாலன் குறுகிய காலத்திலேயே கொலையுண்டதைத் தொடர்ந்து வயதில் இளையவனாய் இருந்த இவனுக்கு முடி சூட்டப்பட்டது. எனினும், இவனது தந்தையான சாளுவ நரசிம்ம ராயனின் கீழ் விசுவாசமான தளபதியாக இருந்த துளுவ நரச நாயக்கன் இவன் சார்பில் ஆட்சியை நடத்திவந்தான்.

இரண்டாம் நரசிம்ம ராயன் உண்மையில் காவலில் வைக்கப்பட்டு இருந்ததாகவே கருதப்படுகிறது. 1503 ஆம் ஆண்டில் துளுவ நரச நாயக்கன் தனது பொறுப்புக்களைத் தனது மகனான வீரநரசிம்ம ராயனிடம் ஒப்படைத்தான். இவனும் ஒரு பேரரசன் போலவே நிர்வாகத்தை நடத்திவந்தான். 1505 ஆம் ஆண்டில் காவலில் வைக்கப்பட்டிருந்த பெனுகொண்டா என்னுமிடத்தில் கொல்லப்பட்டான். இதனைத் தொடர்ந்து வீரநரசிம்ம ராயன் தானே விஜயநகரப் பேரரசின் அரசனாக முடிசூடிக் கொண்டான்.

மேற்கோள்கள்
-----------

1. ↑  Vijayanagara and Bamini Kingdom - Chapter 9 - Page 2.38-
**செஸ்டர் கிரீன்வுட்** (*Chester Greenwood*, 4 திசம்பர் 1858 - 5 யூலை 1937) என்பவர் ஒரு அமெரிக்க பொறியாளர், கண்டுபிடிப்பாளர் ஆவார். இவர் 1873 ஆம் ஆண்டில் காதுக் கவசத்தைக் கண்டுபிடித்ததற்காக அறியப்பட்டார்.  பனிச்சறுக்கின் போது இவருக்கு இந்த யோசனை வந்ததாக கூறப்படுகிறது. இவர் இரண்டு கம்பிகளை வட்டமாக வளைத்து தன் பாட்டியிடம் கம்பி வளையங்களுக்கு இடையில் கம்பளித் துணியும், மெல்லிய துணியையும் கொண்டு தைக்கச் சொன்னார்.  பின்னர் இவர் இந்த காது கவசத்தை மேலும் மேம்படுத்தி காப்புரிமம் பெற்று, தயாரிக்கத் தொடங்கினார். இத்தொழிலில் கிட்டத்தட்ட 60 ஆண்டுகள் ஃபார்மிங்டன் பகுதியில் உள்ள மக்களுக்கு வேலை வாய்ப்பை வழங்கினார்.

தொழில்
------

1873 ஆம் ஆண்டில், 15 வயதில், இவருக்கு புதிய பனிச்சருக்கு காலணி பரிசாக வந்தது. அதைக் கொண்டு தன் வீட்டருகே பனி உறைந்திருந்த குளத்தில் சறுக்கி விளையாட சென்றார். விளையாட ஆரம்பித்த சிறிது நேரத்திலேயே குளிரில் இவரது காதுகள் விறைத்துவிட்டன. பின்னர் தலையை சுற்றி ஒரு ஒரு கம்பளித் துணியால் சுற்றிக் கொண்டு விளையாடப் போனார். ஆனால் இந்தமுறை கம்பளித் துணியை அணிய முடியாத அளவுக்கு காதுகளில் அரிப்பு ஏற்பட்டது. பின்னர், இரண்டு கம்பிகளை வட்டமாக வளைத்து ஒரு வடிவமைப்பைக் கொண்டுவந்தார். பின்னர் இவர் தனது பாட்டியிடம் அந்த வளையங்களில் கம்பளித் துணியைச் தைக்கச் சொன்னார். பின்னர் அதை அணிந்த போது தனது காதுகளை குளிரிலிருந்து சிறப்பாக காத்ததை உணர்ந்தார். மேலும் இந்த காதுகவசத்தின் கம்பியில் மாற்றங்கள் செய்து அதை மேலும் மேம்படுத்தினார். பின்னர் இவர் அந்த காதுகவசத்ததுக்கு "கிரீன்வுட்ஸ் சாம்பியன் இயர் புடொடக்டர்ஸ்" என்று பெயரிட்டு காப்புரிமை பெற்று விற்பனை செய்யத் துவங்கினார். 

மேலும் இவர் வட்டமான கீழ்பக்கம் உடைய கொதிகெண்டி, குடை வைக்கும் பை, கலைத்துக் கட்டும்படியான தற்காலிக வீடுகள், மடித்து வைக்கும் படுக்கை உள்ளிட்ட கண்டு பிடிப்புகளைச் செய்தார்.  கிரீன்வுட் வைத்திருந்த காப்புரிமைகளின் மொத்த எண்ணிக்கையானது 100க்கும் மேல் இருக்கும் எனப்படுகிறது. 

இவர் ஃபார்மிங்டனில் முதல் தொலைபேசி அமைப்புகளில் ஒன்றை அறிமுகப்படுத்தினார்.  இவர் ஒரு திறமையான இயந்திரப் பொறியாளராக இருந்தார். யூனிடேரியன் ஆலயத்தின் உறுப்பினர். இவரது மனைவி, இசபெல் (நீ விட்டியர்), பெண்கள் வாக்குரிமையை ஆதரிப்பவர். இவரும் இசபெலும் நான்கு குழந்தைகளின் பெற்றோராவர்.

செஸ்டர் கிரீன்வுட் நாள்
-----------------------

1977 ஆம் ஆண்டில், மேய்ன் மாநிலம் திசம்பர் 21 ஐ செஸ்டர் கிரீன்வுட் நாளாக அறிவித்தது. ஃபார்மிங்டன் திசம்பர் முதல் சனிக்கிழமையன்று "செஸ்டர் கிரீன்வுட் நாளாக" அனுசரித்து அவர் நினைவாக பொதுமக்கள் காதுக் கவசங்களை அணிந்துகொண்டு பேரணியில் கலந்துகொள்கின்றனர்.  

ஃபார்மிங்டனில் உள்ள செஸ்டர் கிரீன்வுட் இல்லம் வரலாற்று இடங்களின் தேசிய பதிவேட்டில் சேர்க்கபட்டுள்ளது.

மேற்கோள்கள்
-----------

1. 1 2 3  Maine Secretary of State Kid's Page - Famous People
2. ↑  Dec. 4, 1858: It Was Very Cold the Day Chester Greenwood Was Born
3. ↑  David Sharp, "[[David Sharp, "Maine Town Honoring Earmuff Inventor," The Washington Post, December 1, 2007, sec. Nation,  Town Honoring Earmuff Inventor]]," *The Washington Post*, December 1, 2007.
4. ↑  Ian M. G. Quimby. 1986. "Yankee Ingenuity Is Alive and Well in Maine: An Exhibition Review". Review of *Made in Maine; Made in Maine: An Historical Overview* [exhibition Catalogue]. *Winterthur Portfolio* 21 (2/3): 186.
5. ↑  Farmington honors earmuff inventor today Portland Press Herald, December 4, 2010
6. ↑  Title 1, §117: Chester Greenwood Day
மாதவிடாயின் வலிக்கு எளிய மருத்துவம்
-----------------------------------

வெற்றிலை - 2
சாம்பார் வெங்காயம் - 2
சீரகம் - 1 கரண்டி
பூண்டுபல் - 2

இவையனைத்தையும் நன்கு தண்ணீர் விட்டு அரைத்து வடிகட்டி அந்த சாறை,மாதவிடாய் வருவதற்கு முன்பும், வந்த பின்னும் காலை மாலை இருவேளை வெறும் வயிற்றில் 5 நாட்கள் தொடர்ந்து கொடுத்து வந்தால் தீராத வயிற்று வலியும் தீரும்.

வெள்ளைப் பூசணி - 100 கிராம்

வெள்ளரி விதை - 10 கிராம்

சாம்பார் வெங்காயம் - 2

வெள்ளை மிளகு - 5 கிராம்

பூண்டு - 2 பல்

பனங்கற்கண்டு - 100 கிராம்

இவையனைத்தையும் ஒன்றாக்கிச் சாறெடுத்து காலை, மாலை என்று இருவேளை 50 மில்லி சாப்பிட மாதவிடாயின்போது உண்டாகும் வயிற்று வலி நீங்கும்.

மாதவிடாயில் சரியான அளவு இரத்தப்போக்கு இல்லாதவர்கள், இரத்தத்தை மிகுதிப்படுத்தும் உணவுகளையும், இரத்த சுழற்சிக்கு உகந்த உணவுகளையும் மிகுதியாக உட்கொள்ள வேண்டும்.

உணவில் முருங்கைக்கீரை, அகத்திக் கீரை, மணத்தக்காளிக் கீரை, பசலைக் கீரை, பிரண்டை, பாகற்காய், சுண்டைக்காய், முருங்கைக்காய், பப்பாளிப்பழம், அன்னாசிப்பழம், பேரீச்சம்பழம், அத்திப்பழம் போன்றவற்றைத் தேவையான அளவில் சேர்த்துக்கொள்ள வேண்டும்.

அசோகா கசாயம்

அசோகமரப்பட்டை - 20 கிராம்

மருதம்பட்øடை - 10 கிராம்

ஆவாரம் பூ - 10 கிராம்

திரிகடுகு பொடி - 10 கிராம்

திரிபலா பொடி - 10 கிராம்

இவையனைத்தையும் தூள் செய்து 1 லிட்டர் தண்ணீரில் போட்டு கொதிக்கவைத்து, பாதியாக சுண்ட வைத்து காலை, மாலை இரவு சாப்பிட்டு வர மாதவிலக்கு சீராகவும், சரியான அளவிலும் இருக்கும்.

மாதவிடாயின்போது அதிகளவு உதிரப்போக்கு ஏற்படும் பெண்களுக்கு கருப்பைக் கோளாறுகள், கருப்பைக் கட்டிகள் (Fibroid) அல்லது கருப்பையில் புற்றுநோயின் பாதிப்போ இருக்கக்கூடும்.

இந்த கோளாறு உள்ளவர்கள் தக்க மருத்துவரை அணுகி பரிசோதனைகள் செய்து நிவாரணம் பெறலாம். இதில் எந்தப் பிரச்சனையும் இல்லை. அனாலும் அதிக உதிரப்போக்கு உள்ளவர்கள் உண்டு. இது சாதாரணமாக உதிரப்போக்கு நிற்கும் காலத்திற்கு ஓரிரு வருடங்கள் முன்பாக நிகழக்கூடிய ஒரு நிகழ்வு.

இதற்கு சில வாழ்வியல் மாற்றங்கள் உணவுமுறை மாற்றங்கள் அவசியம். தினமும் அரை மணி நேரம் உடற்பயிற்சி அல்லது நடைப்பயிற்சி, யோகா, தியானம் போன்றவற்றை கடைபிடிக்கவேண்டும். மனதை அமைதியான மனநிலைக்கு கொண்டுவர இவ்விரண்டும் உதவும். மேலும் எளிய, சீரணமாகின்ற உணவுகளை சரியான கால அளவில் எடுத்துக்கொள்ளுதல், எண்ணெயில் பொரித்த பண்டங்கள், பலகாரங்களைத் தவிர்த்தல், நேரம் தவறி உண்பதைத் தவிர்த்தல் இவற்றைக் கடைபிடித்தால் மாதவிடாய் நேரத்தில் ஏற்படும் அதிக உதிரப்போக்கு குறைய வழி உண்டு.

  

முன்று கிராம் மாம்பருப்பை பாலில் அரைத்துச் சாப்பிட அதிக உதிரப்போக்கு சரியாகும்.
மாதும் பழத் தோலை ஐந்து கிராம் அளவில் அரைத்து புளிப்பு மோரில் கலந்து சாப்பிட உதிரம் நிற்கும்.
ரத்தம் அதிகம் வெளியேறினால் ரத்தசோகை ஏற்பட வாய்ப்புகள் அதிகம். எனவே இரும்புச்சத்து, கால்சியம் சத்து, வைட்டமின் ஏ போன்றவை நிறைந்த உணவுப் பொருட்களை உட்கொள்வது அவசியம்.

மேற்கோள்கள்
-----------

1. ↑  "மாதவிடாயின் போது உண்டாகும் வலிக்கு எளிய மருத்துவம்".
2. ↑  உண்மைகள் மற்றும் அளவீடு பற்றி தொன்மம்

வெளி இணைப்புகள்
---------------

* சி.ஆர்.ஐ. தமிழ்மொழியில் வெளியான மாதவிலக்கு... தயங்காம பேசுவோம் கட்டுரை பரணிடப்பட்டது 2016-03-04 at the வந்தவழி இயந்திரம்
* மாதவிலக்கும் மதவிலக்கங்களும் தகவல்
* மாதவிடாய்ச் சுழற்சி